**OBRAZEC 7**

**POGODBA O SOFINANCIRANJU**

**~ VZOREC ~**

ki jo sklepata pogodbeni stranki:

**OBČINA BENEDIKT, Čolnikov trg 5, 2234 Benedikt,** ID za DDV: **SI77399935,** matična številka: **1332139000,** ki jo zastopa župan, mag. Milan REPIČ, (v nadaljevanju: občina)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, DŠ: \_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

**1. člen**

Pogodbeni stranki uvodoma ugotavljata:

* da je Občina Benedikt zagotovila sredstva za sofinanciranje programa v proračunu Občine Benedikt za leto 2025,
* da je občina na svoji spletni strani 18. avgusta 2025 objavila Javni razpis za zbiranje predlogov za sofinanciranje programov raznih društev v občini Benedikt za leto 2025 (v nadaljevanju: javni razpis),
* da se je izvajalec prijavil na javni razpis ter mu je bila s strani občinske uprave izdana odločba o sofinanciranju prijavljenih programov, št. \_\_\_\_\_\_\_\_\_\_ z dne \_\_\_\_\_\_\_\_\_\_.

**2. člen**

Izvajalec je aktivnosti v okviru prijavljenega programa v skladu s prijavo na javni razpis izvedel do **30. 9. 2025.**

Občina se zaveže, da bo za izvedbo programa iz prejšnjega odstavka tega člena izvajalcu zagotovila finančna sredstva v višini do **\_\_\_\_\_\_\_\_\_\_\_\_\_\_\_ EUR.**

Sredstva so zagotovljena in bodo izplačana iz proračuna občine za leto 2025, proračunska postavka 40311, konto 41200073.

**3. člen**

Izvajalec se zavezuje, da bo najkasneje do **15. 12. 2025** občini posredoval zahtevek za izplačilo sredstev s poročilom o izvajanju programa ter obračun stroškov za njegovo izvajanje.

**4. člen**

Občina bo sredstva nakazala na transakcijski račun izvajalca št. SI56 \_\_\_\_\_ \_\_\_\_\_ \_\_\_\_\_ \_\_\_\_\_, odprt pri \_\_\_\_\_\_\_\_\_\_.

**5. člen**

Prejemnik mora za znesek sofinanciranja programa ob zahtevku za izplačilo in poročilu o izvajanju programa predložiti tudi fotokopije računov, ki glasijo na izvajalca, iz katerih je razvidna namenska poraba sredstev, oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja programa se štejejo upravičeni za sofinanciranje.

Upravičeni stroški programa so stroški, ki:

* so neposredno povezani s programom, so nujno potrebni za njegovo uspešno izvajanje in so v skladu s cilji javnega razpisa,
* so opredeljeni v prijavi,
* dejansko nastanejo in so plačani v obdobju porabe sredstev, to je od **1. 11. 2024 – 30. 9. 2025,**
* so izkazani z verodostojnimi knjigovodskimi in drugimi listinami,
* niso in ne bodo financirani iz katerega koli drugega javnega razpisa za iste upravičene stroške oziroma isti namen.

Vsa poročila in zahtevki za izplačilo sredstev po tej pogodbi morajo biti pripravljeni na obrazcih, ki so sestavni del razpisne dokumentacije javnega razpisa in so dostopni na spletni strani občine Benedikt ter veljajo kot listine, ki so podlaga za izplačilo pogodbenih obveznosti.

Občina Benedikt bo sofinancirala programe iz 1. člena te pogodbe iz sredstev proračuna Občine Benedikt za leto 2025 skladno z določili Odloka o proračunu Občine Benedikt za leto 2025 (Uradno glasilo e-občina, št. 50/24 in nasl.).

Občina in izvajalec sklepata to pogodbo za obdobje od 1. 11. 2024 – 30. 9. 2025. V pogodbenem obdobju, tj. do 30. 9. 2025, je obveznost izvajalca, da izvede in zaključi aktivnosti iz prijavljenega programa.

**6. člen**

Izvajalec je dolžan pristojnemu organu občine ali z njene strani pooblaščenim osebam omogočiti nadzor nad porabo sredstev, ki jih ta zagotavlja v skladu z zakonskimi predpisi, pogodbo o sofinanciranju in v skladu s sprejetim proračunom lokalne skupnosti ter pregled poslovnega poročila društva za tekoče leto, iz katerega morajo biti posebej razvidni pričakovani dosežki in rezultati sofinanciranega programa.

V primeru, da so bila sredstva porabljena nenamensko, mora izvajalec vrniti pridobljena sredstva v enkratnem znesku skupaj z zakonitimi zamudnimi obrestmi, ki se obračunavajo od dneva nakazila sredstev prejemniku dalje do plačila.

**7. člen**

Skrbnik pogodbe s strani Občine Benedikt je Darja Črnko.

Skrbnik pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_.

**8. člen**

Pogodbeni stranki se s to pogodbo dogovorita, da bosta izpolnjevali svoje pogodbene obveznosti. Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno in krajevno pristojno sodišče.

**9. člen**

Pogodba je sklenjena, ko jo podpišeta obe pogodbeni stranki in velja od podpisa pogodbe. Uporablja pa se za obdobje od 1. 11. 2024 – 30. 9. 2025.

Morebitne spremembe in dopolnitve te pogodbe so veljavne le, če so sklenjene pisno v obliki aneksa k tej pogodbi.

Ta pogodba je sestavljena v dveh (2) enakih izvodih, od katerih prejme vsaka pogodbena stranka po en (1) izvod.

Številka:

Benedikt,

IZVAJALEC SOFINANCER

**\_\_\_\_\_\_\_\_\_\_\_\_\_\_\_\_\_\_\_\_** **OBČINA BENEDIKT**

**\_\_\_\_\_\_\_\_\_\_\_\_\_\_\_\_\_\_\_\_** župan

**\_\_\_\_\_\_\_\_\_\_\_\_\_\_\_\_\_\_\_\_** **mag. Milan REPIČ**